কাজী নজরুল ইসলাম বিশ্ববিদ্যালয়ের উপাচার্য প্রফেসর ড. মোহীত-উল-আলম বলেন, আমারা পরজীবী সংস্কৃতিতে আগ্রহী হচ্ছি। এ কারণে নতুন প্রজন্ম শিকড়চ্যুত হচ্ছে। এই নেতিবাচক দিকটি আমাদের সমাজকে গ্রাস করছে। টুম্পা এই সত্যটি উপলব্ধি করেই জ্ঞান আহরনের পাশাপাশি শুদ্ধ সংস্কৃতি ও ধ্রুপদী সাহিত্য চর্চায় নিবেদিত হয়েছিল। তিনি আরো বলেন, টুম্পার নেতৃত্ব দেয়ার ক্ষমতা ছিল অসাধারণ। সহমর্মিতা ও মানবিক গুণে সে ভাল কাজের জন্য এক সঙ্গে চলার মানসিকতায় সফলকে কাছে টানতো। সে বেঁচে থাকলে আমরা মাদার তেরেসার মত একজন মহিয়সীকে পেতে পারতাম।